open-index/open-wikipedia-markdown huggingface dataset:
Ormø–Færder landskapsvernområde

**Ormø–Færder landskapsvernområde** er et tidligere landskapsvernområde, opprettet av kongen i statsråd 30. juni 2006, som med visse justeringer ble omregulert til Færder nasjonalpark fra august 2013. Området omfattet store deler av skjærgården østligst i kommunene Nøtterøy og Tjøme. Arealet var 111&nbsp;kvadratkilometer. 

Landskapsvernområdet omfattet et stort antall større og mindre øyer, og dessuten sjøområdet mellom disse. Det gjelder Ormøy, Bjerkøy, Bolærne, Rauer, Roppestadholmen, Søndre Årø, Reiern, Leistein, Mostein, Burøy, Froungen, Ildverket, Busteinene, Sandø, Store Færder m.fl. 

I forbindelse med opprettelsen av Ormø–Færder landskapsvernområde ble flere gamle naturvernfredninger i Tjøme opphevet.

## Eksterne lenker
* 
* 
* Verneplan for nasjonalpark i Vestfold Oppstart av plan og utredningsarbeid Mai 2012
* Nøtterøy kommunes hjemmeside
* Her ligger Norges nye nasjonalpark
Arbroath FC

**Arbroath Football Club** er en skotsk fotballklubb som holder til i Arbroath. Klubbens hjemmebane er Gayfield Park, med en tilskuerkapasitet på 4153 (814 sitteplasser). Sesongen 2011/12 spiller Arbroath i skotsk 2. divisjon (nivå 3), etter at klubben vant skotsk 3. divisjon sesongen 2010/11.

## Historie
Arbroath FC ble stiftet i 1878. Klubben er kanskje mest kjent for rekordseieren på 36&ndash;0 mot Bon Accord (fra Aberdeen) i den skotske FA-cupen i 1885. Dette resultatet regnes fremdeles som rekord for en obligatorisk seniorkamp i Storbritannia. Bon Accord var egentlig et cricketlag som ved en feil var blitt påmeldt i fotballcupen, noe som kan forklare storseieren. Arbroath ble medlem i den skotske ligaen i 1921, i 2. divisjon.

Klubben har hatt relativt beskjeden suksess i ligaen. Arbroath rykket opp i 1. divisjon i 1935, og nådde 11.-plass (av 20 lag) som best i 1936 og 1938. Til sammen har klubben spilt 9 sesonger i øverste divisjon, sist i 1975. I den skotske FA-cupen nådde de kvartfinalen i 1993. Etter diverse omstruktureringer i ligaen spiller Arbroath nå i Division Two (nivå 3), etter at de rykket opp fra Division Three våren 2008.

## Sesonger

## Klubbrekorder
*Beste ligasesong: 11.-plass i 1. divisjon i 1936 og 1938
*Beste sesong i skotsk FA-cup: Kvartfinale i 1993
*Høyeste tilskuerantall: 13 510 mot Rangers 23. februar 1952 (skotsk FA-cup 3. runde)
*Største seier: 36&ndash;0 mot Bon Accord 12. september 1885 (skotsk FA-cup 1. runde)
*Største tap: 1&ndash;9 mot Celtic 25. august 1993 (ligacupen 3. runde)

## Referanser


## Kilder
* scotsman.com: A day when Scottish football scorched the record books
* Sky Sports Football Yearbook, Headline Book Publishing, London 2005. ISBN 0-7553-1385-2
* Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

## Eksterne lenker
*
Melkefeber hos sau

**Melkefeber** er en sykdom som kan ramme sau.

## Forekomst
Helst i det siste ukene før eller dagene etter lammingen. Søyer med flere lam eller i stressede flokker kan også få sykdommen senere.

## Symptom
Søyen slutter å spise, får stive bevegelser, blir kald i ørene og problem med å få av seg urin og avføring. Blir etter en stund ustø med skjelving og rykninger i muskulaturen, særlig i skulderpartiet. Søyen kan virke "full" utfra bevegelsene. Senere legger den seg ned, blir slapp og døsig, surkler i nesen og det renner ut slim og grønn væske fra munn og nese. Vommen blåser seg ofte opp. Uten behandling dør søyen, oftest innen ett døgn.

## Årsak
Store mengder kalsium går med til å bygge opp fosterets skjelett. Etter lamming taper så søyen mer kalsium gjennom melken. Mye av dette kalsiumet tar søyen fra eget skjelett. Bi-skjoldbruskkjertelen som regulerer denne transporten greier ikke alltid å omstille seg raskt nok. Ellers er årsaksforholdet fremdeles uklart. (Per 1989) Mange stressfaktorer ser ut til å disponere for brått kalsiumfall i blodet hos sau. Eksempel er endring i fôret og kulde etter klipping.

## Behandling
Behandling med kalsium er stort sett effektivt. Resultatet er best ved tidlig behandling. Tilbakefall kan komme, timer eller dager etter behandlingen. Kommer behandlingen for sent, kan den være virkningsløs.

## Forebygging
Unngå å stresse søyen. Klipping før lamming bør unngås, spesielt når det er kaldt. Stabile miljøforhold og jevn, riktig fôring i drektighetstiden er viktig. Vitamin D spiller en viktig rolle i reguleringen av kalsiumnivået i sauens kropp. Siden D-vitamin dannes når huden utsettes for sollys, anbefales det å slippe søyene ut i solen noen timer for å forebygge melkefeber. Denne tidlige eksponeringen for sollys minsker også risikoen for at søyenes jur skal bli solbrente når det slippes ut på beite.

## Litteratur
* Arne Maurtvedt (redaktør), Saueboka, 1989 Landbruksforlaget. ISBN 82-529-1219-2

## Referanser
John Dudley, 2. jarl av Warwick

**John Dudley, 2. jarl av Warwick** (født ca. 1527, død 1554) var sønn av John Dudley, 1. hertug av Northumberland og hans kone Jane Guilford. Han arvet tittelen jarl av Warwick i 1553 til tross for at faren ble henrettet for høyforræderi, men hertugtittelen ble inndratt. 

Dudley var gift med Anne Seymour, datter av Edward Seymour, 1. hertug av Somerset. Deres bryllup var en stor affære, hvor blant annet den fremtidige Edvard VI av England deltok. Lite er ellers kjent om hans liv. Han ble holdt i Tower of London sammen med moren og brødrene etter at faren hadde blitt arrestert. Den yngste av brødrene, Guilford Dudley, var gift med Jane Grey, som var stridseplet. Northumberland forsøkte å sette henne på tronen fremfor Henrik VIIIs døtre Maria eller Elisabeth. Moren ble løslatt først, og hennes innstendige bønn om nåde førte til at bare Guilford ble henrettet sammen med faren, mens de andre brødrene ble løslatt. Ambrose, Robert og Henry ble sluppet ut i begynnelsen oktober 1554, og John fulgte i løpet av samme måned. 

Hans helse skrantet etter fengselsoppholdet, og bare tre dager etter løslatelsen døde han på svogeren Henry Sidneys herregård Penshurst Place i Kent. 

## Referanser
MF «Høgsfjord» (1992)

**MF «Høgsfjord»** er en bilferge av typen SKS 75 bygget i 1992 for Rogaland Trafikkselskap (datterselskap av Det Stavangerske Dampskibsselskab) med plass til 75 PBE og 400 passasjer. Ferja trafikkerte Høgsfjordsambandet fra 1992 til 2009 og er pr høst 2011 i ruta Hjelmeland–Nesvik–Ombo. Ferja eies av Norled, forrige eier var Stavangerske (Det Stavangerske Dampskibsselskab). Søsterskipet MF «Hjelmeland» er nesten helt likt. Dette skipet fikk våren 2008 et ekstra dekk som gjør at ferjen rommet 5-8 biler mer.

## Historikk
Da fergene MF «Høgsfjord» og MF «Hjelmeland» ble bygget, var de blant de første bilfergene av typen SKS 75, standardferge for korte Samband med 75 personbilenheter (PBE). Prislappen var 65 millioner per stykk. De ble skreddersydd for forholdene med kort overfartstid, hyppige avganger og kort terminaltid (av- og pålossing av biler og personer). Fergene ble bygget med fire motorer, noe som gjør at fergene slipper driftsstans ved vedlikehold på en eller flere motorer. De har sidedekk over oppholdsrom for passasjerer og mannskap. Hengedekk ville økt terminaltiden så opphøyde sidedekk ble valgt.

Fergen har en kaptein, en maskinist, en styrmann, en matros, og en billettør (som også fungerer som matros)

Da fergen trafikkerte Høgsfjordsambandet brukte den ca. ti minutter på å krysse Høgsfjorden og lå rundt fem minutter ved hver av kaiene. Avgangene skjedde ved to ganger i timen fra hver av kaiene. Tidligere gikk fergen også innom kaien på Forsand, men dette ble unødvendig da Lysefjordbrua ble åpnet i 1999.

Av- og ombordkjøring av biler blir ofte utført i tre felt samtidig for å øke effektiviteten. Ved høy trafikk (fredager, søndager, utfartsdager i ferier samt hele sommerferien) i sambandet blir billettering utført på land. Ellers blir billettering foretatt under overfarten. De fleste bilførere og deres passasjerer sitter i bilene under overfarten, men det er også mulig å sitte i oppholdsrommene under sidedekkene.

Fra og med 2010 ble MF «Høgsfjord» erstattet med MF «Finnøy» i Høgsfjordsambandet,  dette på grunn av økende trafikk.

I 2021 og 2022 gikk MF «Høgsfjord» på sambandet Breivikeidet–Svensby på fylkesvei 91 i Troms. Siden januar 2023, har hun gått på Søvik-Austbø-Herøy-Brasøy.

## Galleri

Fil:MF Høgsfjord ved Lauvikkai.jpg|MF «Høgsfjord» ved kaien på Lauvvik
Fil:Kolumbus - Rute 47 fra Lauvik.jpg|Kolumbus sin rute 47 fra Lauvik korresponderer med fergen
Fil:Lauvik_fra_ferja.jpg|MF «Høgsfjord» legger inntil kaien på Lauvvik

## Referanser


## Kilder
* STP-Norway – MF «Høgsfjord» 

## Eksterne lenker
* 
* 
*  
*  Lysefjordcam, webkamera over begge ferjekaiene
* https://fjordfaehren.de/no1/hogsfjord1992.htm
Star! Scandinavia

**Star! Scandinavia** er en fjernsynskanal dedikert til underholdning. Kanalen er tilgjengelig i Danmark, Norge, Island, Sverige og Finland. Kanalen er modellert etter Star! (en canadisk underholdningskanal) og er lisensiert fra CHUM Limited. Programmer er en miks fra flere CHUM fjernsynskanaler slik som Star!, FashionTelevisionChannel, MuchMoreMusic og andre. Programmene avbrytes ikke av reklame som isteden vises mellom programmene. Kanalens operatør er NonStop Television som også er operatør for Showtime Scandinavia. Noen seere vil ha *Showtime* og *Star!* på samme kanal med *Star!* på dagtid og *Showtime* kveld/natt.

## Se også

* Star!
* CHUM Limited

## Eksterne lenker

*
Åarjelhsaemien Teatere

**Åarjelhsaemien Teatere AS**, tidligere **Åarjelhsaemien Teatere** (sørsamisk for *sørsamisk teater*), er et teater i Mo i Rana på Helgeland i Nordland. Teateret deler lokale med Nordland Teater i Rådhusalleen 6 i Mo i Rana sentrum. Teateret ble etablert 1. januar 1985 av sørsamer fra Norge og Sverige som en amatørteatergruppe på tvers av landegrensene, med èt sete i Mo i Rana og et annet i Tärnaby i Storuman kommune i Västerbottens län. I 2008 ble det delt i en norsk og en svensk del. Den 9. september 2012 ble den norske delen omdannet til et AS, som eies av Sametinget, Nordland fylkeskommune og Rana kommune.

Teateret har som mål å synliggjøre sørsamisk kultur og språk gjennom musikk og teaterkunst. Forsøk på å revitalisere det sørsamiske språket står sentralt i forestillinger for barn og unge. I forestillingen *Der Stjernan Bor* (2010) fikk barn og unge delta i fremføring av sørsamisk språk, tekstfremføring, skuespillerteknikk og dans. Familieforestillingen *GON* - som hadde premiere i mars 2009 i Tärnaby, og som ble vist under Vinterlysfestivalen i Mo i Rana i 2010, er kun på sørsamisk. Det samme gjelder barneforestillingen *Saajve Sijte*.

Teateret har produsert en monolog om Elsa Laula Renberg, en «joikikal» om barnebokfiguren Plopp i 2016 og bidratt til forestillingen *Tjidtjie - mamma* i 2017.

Teatersjef pr 2022 er Kristin R. Solberg.

## Referanser


## Eksterne lenker
*
Matt Stone

**Matthew Richard Stone** (født 1971) er en amerikansk komiker, skuespiller, regissør og produsent.

Han samarbeider for det meste med Trey Parker som også driver med satire av det amerikanske samfunn. De har stått bak TV-serien *[[South Park]],* filmen *[[Team America: World Police]]* og musikalen *Book of Mormons.*

## Referanser


## Eksterne lenker
*
Kern County

**Kern County** er et fylke i sørlige delen av den amerikanske delstaten California, det ble opprettet i 1866. Det grenser mot Los Angeles County og  Ventura County i sør, Santa Barbara County i sørvest, San Luis Obispo County i vest, Kings County i nordvest, Tulare County i nord, Inyo County i nordvest og mot San Bernardino County i øst.

I 2000 hadde fylket  innbyggere. Administrasjonssenteret ligger i byen Bakersfield. Kern Countys totale areal er  km² hvorav 53 km² er vann.

Edwards Air Force Base, en av det amerikanske flyvåpenets flybaser, ligger på grensen mellom Kern County og Los Angeles County. Den er en viktig base for testflyvninger, og et av stedene som benyttes som landingsbane for den amerikanske romfergen.

## Byer
*Arvin
*Bakersfield
*California City
*Delano
*Maricopa
*McFarland
*Ridgecrest
*Shafter
*Taft
*Tehachapi
*Wasco

## Eksterne lenker
*
Kings

Navnet eller begrepet **Kings** har flere betydninger:

## Irland
* King's County, tidligere navn for grevskapet Offaly

## Canada
*Kings County i New Brunswick
*Kings County i Nova Scotia
*Kings County i Prince Edward Island 

## USA
*Kings County i California
*Kings County i New York
Åbøbyen

**Åbøbyen** (Amerikabyen), eller Åbø som bydelen heter, er et strukturert byanlegg etter amerikansk modell i Sauda, som ble oppført mellom 1915 og 1940.

Eierne av Sauda Smelteverk ble pålagt av kommunen å bygge boliger for sine ansatte, og bydelen ble oppført i tre deler. Den nederste delen var for den laveste arbeiderklassen, den midterste for funksjonærer mens de øverste var direktøren og andre med høye stillinger. 

Klasseskillet i Åbøbyen var markant helt frem til 1960-årene, og den nederste delen lå så nær smelteverket at det ble diskutert om det var helseskadelig å bo der. En sykdom kalt lungebrann herjet i årevis, og rundt hundre mennesker døde av sykdommen. Leger ved Sauda sykehus slo fast at lungebrannen ikke kunne skyldes den gule og giftige røyken som la seg som et tykt teppe over store deler av byen på varme sommerdager, og det er fortsatt ikke kommet en offisiell forklaring på hvorfor så mange mennesker i et konsentrert område døde av lungesykdommer.

Åbøbyen er blant landets best bevarte byanlegg fra denne tiden, med en særegen arkitektonisk stil, amerikanske brannhydranter og allégater. Området var frem til midten av 1900-tallet et av de flotteste villastrøkene i byen, med prominente gatenavn som *Griegs gate*, *Wergelandsveien*, *Kongsveien*, *Parkveien* og *Haakonsgaten*. Blant de mange parkene som ble anlagt var Sneath Park, oppkalt etter ingeniøren William Henry Sneath hvis hjerne sto bak nesten all utbygging i Sauda på den tiden. Han ble senere direktør for Union Carbide (tidligere eiere av Sauda smelteverk). Parken var ble lenge neglisjert av kommunen som overtok annsvaret, men grunnet begrensede midler ikke hadde ressursene til å vedlikeholde den. Etter mange år som en overgrodd og stusselig bypark fikk den i 2012 ett omfattende løft da nytt gangveinett ble anlagt og andre deler av parken også ble ryddet opp. Sauda sogelag mottok i 2023 hederlig omtale under prisutdelingen til Fortidsminneforeningen og Stiftelsen UNIs nasjonale vernepris for sitt langvarige og omfattende arbeid for å sikre bevaring av Åbøbyen. 

Parken fremstår i dag finere enn på mange tiår. 

Det hører med til historien at brukerne av disse boligene etter hvert ønsket å eie hus selv, og smelteverket tilrettela dermed et eget byggefelt øst for bydelen hvor tomtene ble lagt ut for svært gunstige priser. Disse husene fikk adressen «Egnehjem», et navn man ser igjen i både Odda og Sauda.

Delområdet Åbø dekker grunnkretsene Åbødalen, Åbø, Øvre Åbøbyen, Nedre Åbøbyen og Djupadal.

Se også Grunnkretser i Sauda kommune.

## Referanser
Olaf Barda

**Olaf Barda** (født **Olaf Martinius Olsen**; 1909–1971) var en norsk sjakkspiller og -forfatter. I 1952 ble han ble den første nordmannen som fikk tittelen internasjonal mester (IM).

Barda vant Norgesmesterskapet i sjakk i 1930 (da fortsatt med navnet Olsen), 1947, 1948, 1952, 1953, og 1957.
Hans seks seire i eliteklassen var en rekord som først ble tangert og slått av stormestrene Simen Agdestein og Berge Østenstad på 2000-tallet.

Barda skrev også sjakklæreboken «Sjakk!» som utkom i 1943, og han skrev sjakkspalten for Dagbladet en del år.

Barda var også en sterk postsjakkspiller, og vant NM i postsjakk i 1946 og 1949/1950. Han fikk tittelen stormester i postsjakk i 1953, og i det fjerde verdensmesterskapet i postsjakk som ble spilt mellom 1950 og 1953 endte han på fjerdeplass, det beste norske resultatet i VM-sammenheng inntil Ivar Bern vant det syttende verdensmesterskapet i 2006.

Ifølge partidatabasen ChessBase spilte Barda oftest 1.d4 med hvit. Med svart mot 1.e4 spilte Barda flere varianter av siciliansk, men også en del 1...d6 (jugoslavisk) eller 1...e5 som kan føre til spansk. Mot 1.d4 var repertoaret variert, med åpninger som gammelindisk, nimzoindisk og slavisk representert.

## Referanser


## Eksterne lenker
* 
* Jubileumsartikkel skrevet av Øystein Brekke i anledning 100-årsdagen for Olaf Bardas fødsel
Fløgstad

**Fløgstad** er et delområde i Sauda kommune som dekker åskanten over Sauda sentrum og strekker seg fra Saudasjøen til den øvre delen av Åbøbyen samt oppover Åbødalen på vestsiden av Nordelva. Fra gammelt av var Fløgstad en storgård som dekket store deler av det som utgjør sentrale deler i Sauda i dag. Den kjente forfatteren Kjartan Fløgstad vokste opp i dette området.

Selv om stedet Fløgstad geografisk sett er mindre, dekkes Sauda sentrum (Øyra) av Fløgstad.

Delområdet dekker grunnkretsene Saunes, Fløgstad, Hølland og Espeland/Bakka

Se også Grunnkretser i Sauda kommune
Vindafjorden

**Vindafjorden** er en 18 kilometer lang fjordarm av Boknafjorden. Fjorden stikker inn i sørdelen av Vindafjord kommune og er tildels en kommunegrense mellom Vindafjord, Suldal og Tysvær kommuner.

Fjorden er kjent for å være isfri og spesielt dyp. Fjorden er ikke eksponert for skipstrafikk, annet enn helgerutebåter fra Sandeid og Vikedal til Stavanger. Fjorden har en høy konsentrasjon av alger om somrene, sammenlignet med nabofjorder. Det drives betydelig blåskjelloppdrett langs østsiden av fjorden.

Hvis man tenker seg fjordsystemet sett ovenfra ser dette ut som et kors, og fjordsystemet kalles Krossfjorden. I syd begynner dette med Nedstrandsfjorden,hvor Vindafjorden går nordover før den tar av mot øst, Yrkjefjorden til vest og Sandeidfjorden rett nord. Vatsfjorden igjen er en utstikker fra Yrkjefjorden.

## Referanser
Ropeid

**Ropeid** er ei halvøy og et ferjested i Suldal kommune i Rogaland. På halvøya ligger tettstedene Vatlandsvåg, Marvik og Hebnes, med Ropeid, Marvik og Hebnes hurtigbåtkaier. På nordsida av halvøya ligger Finnvik, og Rødne-gårdane som kun kan nås av båt eller til fots fra Helland er til vest derfra. Ytre Rødne her var familiegården til Lars Bjørnsen Rødne (født Bjelland) og Britta Helgesdatter (født Store Næssa) fra Nedstrand, hvorfra en tallrik Rødne-ætt stammer som har grent seg ut i Rogaland og til USA.

Navnet Ropeid har opphav fra gamle tider, da det var vanlig å rope etter båt over fjorden.

I 2001 bygget Rogaland fylkeskommune en kombinert hurtigbåt- og ferjeterminal på Ropeid. Dette var et kostbart prestisjeprosjekt, men i ettertid har det vist seg at behovet for terminalen ikke er til stede og at den blir lite brukt av reisende. Fylkeskommunen møtte massiv kritikk fra Sauda kommune, grunnet at reisende fra industribyen måtte ta buss til Ropeid på enkelte hurtigbåtavganger til Stavanger. Tross økende passasjerantall etter omleggingen, holder fylkeskommunen på ordningen, og hurtigbåtavgangene fra Sauda er begrenset til morgenavganger i ukedagene og alle avgangene i helgene.

## Referanser
Hellandsbygda

**Hellandsbygda** er en bygd og en grunnkrets under delområdet Birkeland i Sauda kommune; like ved Storlivatnet cirka 16 km fra Sauda sentrum. Riksveg 520 går fra Sauda gjennom bygda til Røldal i Ullensvang kommune. Riksvegen er vinterstengt mellom Hellandsbygd og Røldal og da er eneste vei ut av bygda ut til Sauda.

Næringsvirksomhet er gårdsdrift og et kraftverk som drives av Saudefaldene. Sauda I er det eldste kraftverket fra 1920. Sauda IV ble åpnet i 1970. Kraftverka leverer blant annet strøm til Sauda Smelteverk. 

I *Slettedalen*, vest for Hellandsbygda, ligger det et skianlegg for langrennsløpere, og årlig arrangeres *Slettedalen rundt*. På Fiveland, like ovenfor Hellandsbygda, er det en hoppbakke.

I bygda ligger kapellet Hellandsbygd kapell. 

Foruten i Slettedalen ligger de fleste husene i en liten klynge som utgjør bygda.

Se også Grunnkretser i Sauda kommune.

## Referanser
Xena

**Xena** kan referere til:

* Eris (dvergplanet), 136199 Eris, tidligere kalt Xena og 2003 UB313
* Xena (kriger), en fiktiv person fra flere TV-serier
* **, en TV-serie hvor krigeren Xena er hovedperson
* Xena (Saskatchewan), et område i Canada
Sauda! Streik!

***Sauda! Streik!*** er en roman av Tor Obrestad fra 1972.

Romanen handler om streiken i Sauda i 1970. Saudastreiken var en streik i regi av omnshusarbeidarane på Sauda Smelteverk fra 2. juni til 3. juli 1970. 

Oddvar Bull Tuhus' spillefilm *[[Streik!]]* (1975) er basert på romanen. 

## Referanser


## På Internett
* Saudastreiken oppslagsord i Pax Leksikon
* imdb.com om filmen
Bluegarden

**Bluegarden** er et skandinavisk selskap som leverer web-baserte HR-tjenester, blant annet lønns- og personalsystemer. Konsernet har over 600 ansatte og omsetter for ca. 900 millioner kroner. Konsernet har kontorer i Norge, Sverige og Danmark.

## Eksterne lenker
* Bluegarden Norge 
* Bluegarden konsern
Østsida

***Østsida*** var en gratisavis for østsiden av Kristiansand, det vil si Lund og resten av byen øst for Otra. Opprinnelig dekket den byen øst for Varoddbroa, altså gamle Randesund og Tveit kommuner. Avisa ble startet i 2002. Opplaget var på 17&nbsp;000. Eier av *Østsida* var Kurt Mosvold og Roy Gundersen. Avisa ble i 2007 slått sammen med *Vestsida* til *[[Kristiansand Avis]]*.

## Referanser
Hylsfjorden

**Hylsfjorden** er en fjordarm av Boknafjorden i Suldal kommune i Rogaland. Fjorden ender i øst i Hylen, hvor den er karakteristisk smal. Lenger ute er fjorden bredere og åpnere, omkranset av jord- og skogbrukslandskap. Fjorden munner ut i Sandsfjorden, på grensen mellom Suldal og Sauda kommune.

I forbindelse med Ulla-Førre-utbyggingen ble Hylen kraftverk bygget, hvor en del av vannføringen fra Suldalsvatnet blir overført.

## Referanser
Kyrkjenuten

**Kyrkjenuten** er et fjell mellom Slettedalen og Berdalen nord i Sauda kommune i Rogaland. Det har en høyde på  meter over havet og er den høyeste fjelltoppen i Sauda kommune, og det sjuende høyeste fjellet i Rogaland.

## Se også
* Fjell i Rogaland
* Liste over fjell i Skandinavia

## Fotnoter



## Referanser
Riverside County

**Riverside County** er et fylke i den amerikanske delstaten California. Det ligger i den sørlige delen av staten og grenser mot San Bernardino County i nord, Imperial County og San Diego County i sør og mot Orange County i vest. Det har også grense mot delstaten Arizona i øst der elven Colorado utgjør en naturlig grense. 

Riverside Countys totale areal er  km² hvorav 248 km² er vann. I  2000 hadde fylket  innbyggere. Administrasjonssenteret ligger i byen Riverside. 

## Byer
*Aguanga
*Anza
*Banning
*Beaumont
*Bermuda Dunes
*Blythe
*Cabazon
*Calimesa
*Canyon Lake
*Cathedral City
*Cherry Valley
*Coachella
*Corona
*Desert Beach
*Desert Center
*Eagle Mountain
*Desert Hot Springs
*East Blythe
*East Hemet
*El Cerrito
*Hemet
*Highgrove
*Home Gardens
*Homeland
*Idyllwild-Pine Cove
*Indian Wells
*Indio
*Jurupa Valley
*La Quinta
*Lake Elsinore
*Lakeland Village
*Lakeview
*Lost Lake Resort 
*March Air Reserve Base
*Mead Valley
*Mecca
*Menifee
*Midland
*Moreno Valley
*Murrieta
*Murrieta Hot Springs
*Norco
*North Shore
*Nuevo
*Palm Desert
*Palm Springs
*Perris
*Rancho Mirage
*Ripley 
*Riverside
*Romoland
*San Jacinto
*Sedco Hills
*Temecula
*Thermal
*Thousand Palms
*Valle Vista
*Wildomar
*Winchester
*Woodcrest

## Eksterne lenker
*
Imperial County

**Imperial County** er et fylke i den amerikanske delstaten California. Det ligger i helt sør i staten og det grenser mot Riverside County i nord, San Diego County i øst, delstaten Arizona i øst og mot Mexico i sør.

Imperial Countys totale areal er 11 608 km² hvorav 795 km² er vann. I 2000 hadde fylket 142 361 innbyggere. Administrasjonssenteret ligger i byen El Centro. 

## Byer
*Bombay Beach
*Brawley
*Calexico
*Calipatria
*Desert Shores
*El Centro
*Heber
*Holtville
*Imperial
*Niland
*Ocotillo
*Palo Verde
*Salton City
*Salton Sea Beach
*Seeley
*Westmorland
*Winterhaven

## Eksterne lenker
*
Henok (Noahs oldefar)

**Henok** (hebraisk:  – *Ḥănôḵ*; gresk:  – *Henṓkh*; i eldre oversettelser *Enok*) var i Bibelen en av forfedrene før vannflommen. Han var sønn av Jared, far til Metusjalah og oldefar til Noah. 

Henok sies å ha vært en rettskaffen mann som «vandret med Gud». Det sies at han profeterte for menneskene. Til sist fortelles det at han ble rykket bort (altså uten å dø), så folk ikke så ham lenger. 

Henok nevnes både i Det gamle og i Det nye testamentet. De viktigste stedene er: 

* 1 Mos 5,18–24: *Da Jared var 162 år, fikk han sønnen Henok. Etter at Jared hadde fått Henok, levde han enda 800 år og fikk sønner og døtre. Hele Jareds levetid ble 962 år. Så døde han.*

:*Da Henok var 65 år, fikk han sønnen Metusjalah. Henok vandret med Gud i 300 år etter at han hadde fått Metusjalah, og han fikk sønner og døtre. Hele Henoks levetid ble 365 år. Henok vandret med Gud. Så var han ikke mer, for Gud tok ham til seg.*

* Hebr 11,5: *I tro ble Henok rykket bort uten å dø. Ingen så ham mer,* for Gud hadde tatt ham til seg. *Før han ble rykket bort, fikk han vitnesbyrd om at han var til glede for Gud.*

Han regnes også som en av islams profeter, og går i Koranen under navnet Idris.

Hans navn er også blitt knyttet til Henoks bøker i de gammeltestamentlige apokryfer, hvor vi finner Henoks bok (1. Henok) og 2. Henoks bok. Dertil kommer også den langt senere esoteriske tekst Sefer Heikhalot (hebraisk *Boken om de himmelske palasser*), som ofte omtales som 3. Henoks bok.
Fetisj (religion)

:*Denne artikkelen omhandler begrepet fetisj som det brukes innen [[religion]]. For andre betydninger av ordet se [[Fetisj|Fetisj (andre betydninger).]]*

**Fetisj** er i religionsvitenskapen en lagd gjenstand som blir tillagt en spesiell, overnaturlig kraft.

Særlig brukes ordet om visse gjenstander som brukes i afrikanske kulturer og tradisjonelle naturreligioner. Der blir visse gjenstander sett på som bærere av magiske krefter etter at en medisinmann har nedlagt det i dem. En fetisj kan også anses som besatt eller bebodd av en ånd.


File:Imiut fetish.svg|Stilisert tegning av Imiut-fetisj  fra Det gamle Egypt. Denne fetisjen bestod av et hodeløst dyreskinn stappet som en belg, festet til en stokk og stukket ned i en krukke. Den var et symbol knyttet til Osiris og begravelser

Fil:Koshare kachina 19th cent.jpg|En fetisjdokke fra pueblo-indianerne i USA. Figuren forestiller en hellig «pueblo-klovn» eller koshare-ånd innen kachina-religionen, antakelig fra 1800-tallet

Fil:Fetish Image (relates to David Livingstone) by The London Missionary Society cropped.jpg|Fetisj fra Afrika med tilknytning til David Livingstone, lysbilde til bruk i laterna magica, utgitt av *The London Missionary Society* ca. 1900

File:Fetich Magician.jpg|Vestafrikansk fetisj-trollmann med horn, tremaske, spyd, sverd og en drakt av palmeblader. Foto fra boka *Fetishism in West Africa: Forty Years' Observations of Native Customs and Superstitions* fra 1904.

File:African-fetish-statue.JPG|Statue gitt til unge ektepar som lykkebringer for å frmme fruktbarhet. Fra yoruba-kulturen i Afrika.


## Se også
* Fetisjisme

* Amulett
* Idol 
* Lykkebringer
* Maskot
* Relikvie
* Talisman
* Totem
* Voodoo

## Eksterne lenker
*
Spansk mose

**Spansk mose** (*Tillandsia usneoides*) er en plante i ananasfamilien. Planten er ikke i slekt med mose, men kan ligne av utseende.

Spansk mose er en epifytt som vokser ofte på en måte så den dekker andre planter, stener eller byggekonstruksjoner. I Sørstatene vokser den særlig på sumpsypress og eikearten *[[Quercus virginiana]]*.

Deler av planten kan brukes i tekstil.

## Eksterne lenker
*
RJ-45

**RJ-45** er en standard for endestykker på nettverkskabler. Blant annet kategori-5, og -6-kabler har RJ-45-plugger i endene. 
Disse har åtte kontaktpunkter.

Mange nye telefonbokser/hjemmesentraler benytter RJ-11 for telefonibiten, mens mange apparater har den brede pluggen som er RJ-45.

For å koble en telefon med RJ-45 i en mottaker som tar imot RJ-11 trengs en overgang eller spesiell kabel. 

Telefonkabler kan ha både RJ-11- og RJ-45-plugg. RJ-11-plugger er noe smalere enn RJ-45, og de har to eller fire kontaktpunkter. Telefonkabler med RJ-45-plugg benyttes vanligvis for ISDN og da har de vanligvis fire kontaktpunkter.

## Tilkobling
RJ-45-pluggene kobles til 8-leders kabel der fire par ledere er tvunnet med forskjellig antall tvinninger pr. lengde for de fire trådparene. Det første paret har posisjonene 4 og 5 og brukes ofte til telefon. Trådpar nummer to bruker posisjonene 3 og 6. Trådpar nummer tre bruker posisjonene 1 og 2. Trådpar nummer fire bruker posisjon 7 og 8. Polaritet på trådparene er også viktig for funksjon. Et trådpar er to isolerte ledere som er tvunnet sammen. 

Eldre installasjoner for fasttelefon kan ha andre tilkoblinger, da det i introduksjonsperioden (1980-tallet) ikke var faste standarder. Tilkobling av pc med nettverkskabel i telekontakt kan i enkelte tilfeller skade nettverkskort på PC eller annet datautstyr. 

## Eksterne lenker
* 
* NextGenTel om pluggene
San Diego County

**San Diego County** er et fylke i den amerikanske delstaten California. Det ligger i helt sør i staten og det grenser mot Imperial County i øst, Orange County i nordvest, Riverside County i nord, Mexico i sør og mot Stillehavet i vest.

San Diego Countys totale areal er 11 721 km² hvorav 843 km² er vann. I 2005 hadde fylket 3 051 280 innbyggere. Administrasjonssenteret ligger i byen San Diego. 

## Referanser


## Eksterne lenker
*
Lars Klevstrand

**Lars Klevstrand** (født 1949) er en norsk visesanger, gitarist og komponist. 

Klevstrand er utdannet ved Norges musikkhøgskole, og har vært en viktig profil i norsk visemiljø siden 1960-tallet. Sammen med Hege Tunaal og Ålesund Kammerensemble mottok han Spellemannprisen 1983 i klassen visesang for dobbelalbumet *Hartvig Kirans viser – Historia om Ola Skutvik & Mariann*. I 1987 fikk han Gammleng-prisen i klassen vise og i 1991 fikk han Prøysenprisen. Han har også arbeidet mye med kabaret og revy. Klevstrand har vært medlem av gruppene Ballade! og Gatesangerne.

## Utgivelser
* 1968: *[[Vi skal ikkje sova (album)|Vi skal ikkje sova]]*
* 1969: *[[Dobbeltportrett]]* – med Hege Tunaal
* 1972: *[[Til dere]]*
* 1973: *[[På stengrunn (musikkalbum)|På stengrunn]]* – med Lillebjørn Nilsen, Steinar Ofsdal, Kari Svendsen, Jon Arne Corell med flere
* 1974: *[[Twostep og blå ballader]]*
* 1975: *[[Live (Lars Klevstrand-album)|Live]]* (2lp)
* 1976: *[[Riv ned gjerdene]]* – med Guttorm Guttormsen
* 1977: *[[Ballade! På turné]]* – med Ballade!
* 1978: *[[Høysang (album)|Høysang]]* – med Guttorm Guttormsen kvintett
* 1979: *[[To i spann]]* – med Steinar Ofsdal
* 1981: *[[Frie hender]]*
* 1982: *[[Canto General]]* -med Arja Saijonmaa
* 1983: *[[Visions]]*
* 1983: *[[Ola Skutvik og Mariann]]*
* 1985: *Glassberget*
* 1987: *[[Her (album)|Her]]*
* 1989: *[[I fløyterens hjerte]]*
* 1991: *[[Så lenge hjärtat kan slå]]*
* 1995: *[[Å, dette hjartet]]*
* 1996: *[[Sang for vinden]]*
* 2001: *[[Vinternatt (album)|Vinternatt]]*
* 2001: *[[Himlajord]]*
* 2004: *[[Nomadesongar]]*
* 2006: *[[Sundslegen, herja og naken]]*
* 2013: Drømmen om kaptein Sorte Bill (Sammen med Steinar Ofsdal)
* 2019: *[[På gjensyn (musikkalbum)|På gjensyn - 17 nye sanger av Rudolf Nilsen]]* – med Jon Arne Corell, Kari Svendsen, Steinar Ofsdal, Carl Morten Iversen og Moddi
* 2022: Fralandsvind 

## Se også
* Visebølgen i Norge
## Referanser


## Eksterne lenker
* 
* 
*
Christian Thommessen

**Christian Henrik Thommessen** (født 1957) er en norsk siviløkonom, bedriftsleder og finansmann med humanitære engasjementer. Han er sønn av Annette Thommessen og bror av politikeren Olaf Thommessen. 

Thommessen ble først kjent gjennom Media Visions børseventyr på 1980-tallet. Senere var han direktør i Norsk Hydro, administrerende direktør i IBM Norge, general manager IBM Europas Internettvirksomhet og konsernsjef i Glamox til 2001.

De siste ti år har han vært  bedriftsbygger og styreleder i en rekke teknologi- og eiendomsselskaper, blant annet Opera Software ASA.
Samtidig har han engasjert seg i humanitær sektor der han, etter å ha vært styreleder i Redd Barna, i 2006 ble ansatt som direktør i FNs utviklingsprogram UNDP hvor han hadde ansvar for den nyopprettede Private Sector Division som skal drive med utvikling av forretning og privat sektor kapasitetsoppbygging i de minst utviklede landene.

## Tillitsverv og styreverv
* Formann i Oslo Unge Høyre og Oslo Gymnasiastutvalg
* Formann i Kjernestyret NHHS
* Styreleder i Redd Barna 
* Rådgiver for flere statsråder 
* Styremedlem i NRK 
* Styremedlem i Spond 
* Styremedlem i NTNU
* Styremedlem i Tomra Systems ASA
* Styreleder i Opera Software 
* Styremedlem i finansieringsselskapet Kistefos

## Referanser
Waller County

**Waller County** er et fylke i den amerikanske delstaten Texas. Det ligger i de østlige delene av staten. Det grenser mot Grimes County i nord, Montgomery County i nordøst, Harris County i øst, Fort Bend County i sør, Austin County i vest og mot Washington County i nordvest.

Waller Countys totale areal er 1 343 km² hvorav 13 km² er vann. I 2000 hadde fylket 32 663 innbyggere og administrasjonssenteret ligger i byen Hempstead. 

## Byer
*Brookshire
*Hempstead
*Katy (delvis)
*Pattison
*Pine Island
*Prairie View
*Waller
## Eksterne lenker
*
Sandsfjorden (Suldal)

**Sandsfjorden** er en fjordarm av Nedstrandsfjorden og Boknafjorden i Suldal kommune i Rogaland. Fjorden deler seg senere i Hylsfjorden og Saudafjorden, og inn til botn av Hylsfjorden er den 47&nbsp;kilometer lang. Inn til Sauda i botn av Saudafjorden er det 43&nbsp;kilometer. Fra innløpet til stedet fjorden deler seg er den rundt 25&nbsp;kilometer lang.

Fjorden har innløp like nordøst for Foldøy, mellom Vardnes ved Hebnes og Jelsa på andre sida. Et stykke nordover ligger det flere små øyer midt i fjorden, skilt av flere smale sund. Den østligste øya er Berakvamsskorpa og mellom denne og fastlandet går Straumbergsundet. Midtsund ligger mellom Berakvamsskorpa og Kjølvikskorpa lenger vest. Vest for Kjølvikskorpa igjen ligger Bjørnavågen og Sjøbuholsvågen, begge rundt 500-700&nbsp;meter lange. Nord for Kjølviksskorpa går Vatlandsvågen og Stokkvåg 2,5&nbsp;kilometer innover landet og er nesten å regne som en liten fjordarm. Lengst nord i vågen ligger Reppsbygda, og herfra går Stokkavåg mot sørvest. 

Nord for øyene snur Sandsfjorden rett mot øst, og møter så Ottøyna på sørsida. Rett nord for Ottøyna ligger bygda Marvik. Øst for Ottøyna snur Sandsfjorden først rett nordover, deretter rett østover og til slutt mot nordøst langs Løvanes. Ved Løvanestangen ytterst på Løvanes går Lovrafjorden sørover på østsida av neset. Lovrafjorden er smal og går 4,5&nbsp;km sørover til Lovraeidet. 

Et stykke nord for Løvanes ligger Sand, kommunesenteret i Suldal, på østsida av fjorden. Her går det ferje over til Ropeid på vestsida. Ropeid er et eid som bare er rundt 250&nbsp;meter bredt på det smaleste. På andre sida av eidet ligger botn av Vindafjorden.

Like nord for Sand deler Sandsfjorden seg i Hylsfjorden og Saudafjorden. Hylsfjorden går 18-19&nbsp;kilometer østover til Hylen og Hylsdalen, mens Saudafjorden går 16&nbsp;kilometer nordøstover til Sauda. 

## Referanser
Grimes County

**Grimes County** er et fylke i den amerikanske delstaten Texas. Det ligger i de østlige delene av staten. Det grenser mot Madison County i nord, Walker County i nordøst, Montgomery County i sørøst, Waller County i sør, Washington County i sørvest og mot Brazos County i vest.

Grimes Countys totale areal er 2&nbsp;075 km² hvorav 20 km² er vann. I 2000 hadde fylket 23&nbsp;552 innbyggere og administrasjonssenteret ligger i byen Anderson. Fylket har fått sitt navn etter nybyggeren Jesse Grimes. 

## Byer
*Anderson
*Bedias
*Iola 
*Navasota
*Richards 
*Todd Mission
## Eksterne lenker
*
Swiss International Air Lines

**Swiss International Air Lines** (også kun **SWISS**) er det største flyselskapet i Sveits, med et rutenett som inkluderer de fleste større byer i Europa, samt enkelte i Nord-Amerika, Sør-Amerika, Afrika og Asia. Swiss er et datterselskap av tyske Lufthansa, og har sine hovedkontor på Basel-Mulhouse-Freiburg lufthavn og et kontor i Zürich 
 
## Historie
Swiss International Air Lines ble dannet etter Swissairs konkurs i 2002. Rett før Swissair ble likvidert, ble store deler av selskapets eiendeler overført via Swissairs eiere, Credit Suisse og UBS, til Crossair. Crossair var et  regionalt datterselskap av Swissair.

31. mars 2002 begynte SWISS sine flygninger i eget navn. SWISS hadde muligheten til å bli med i selskapsalliansen Oneworld, men selskapet takket nei til tilbudet i 2004.

Tyske Lufthansa offentliggjorde i mars 2005 sin plan om å bli majoritetseier i SWISS. Denne overtakelsen ble fullbyrdet i 2007. Som en følge av dette ble SWISS medlem av alliansen Star Alliance i 2006, og fikk også samme bonusprogram som det tyske eierselskapet; Miles & More.

19. juni 2009 startet Swiss daglige flyvninger mellom Zürich og Oslo lufthavn, Gardermoen.

## Serviceprofil
Swiss kaller seg et fullserviceselskap som vektlegger kvalitet. Selskapet tilbyr økonomi- og businessklasse og dessuten 1. klasse på langdistanseflyvninger med Airbus A340 og A330. For å markere posisjonen som alpelandets nasjonale selskap, har Swiss valgt å gi passasjerer gratis transport av ski, staver, støvler og hjelm eller snøbrett, støvler og hjelm på flyvninger til og fra Sveits.

Swiss fikk 1. april 2009 prisen for europas beste flyselskap.

## Underselskaper

Følgende selskap er underlagt Swiss International Air Lines-gruppen:

**Edelweiss Air** (charterselskap basert på Zürich lufthavn)
**Swiss AviationSoftware** (dataselskap)
**Swiss Aviation Training**
**Swiss European Air Lines** (regionalt underselskap i SWISS, flyr kortdistanseruter i Europa)
**Swiss Private Aviation** (underselskap i SWISS, som tilbyr businessjet-flygninger)
**Swiss World Cargo** (SWISS' fraktdivisjon)

## Rutesamarbeid
Gjennom Star Alliance-samarbeidet tilbyr SWISS rutesamarbeid og muligheten til å bestille gjennomgående billetter til mange forskjellige destinasjoner. I tillegg til dette har SWISS avtaler om rutesamarbeid med selskap som Air Malta, Edelweiss Air, El Al, Lufthansa, SAS og Qatar Airways på utvalgte ruter.

## Flåte
SWISS' opererer med en flåte bestående av følgende fly:

## Destinasjoner
*Se egen liste: [[Swiss International Air Lines' destinasjoner]]*

SWISS' rutenett dekker de fleste større lufthavner i Europa, samt flere innenriks i Sveits. Selskapet har også et antall ruter spredt rundt om i Nord-Amerika, Sør-Amerika, Asia og Afrika.

## Referanser


## Eksterne lenker
* 
* Swiss Virtual Air Lines 
* Star Alliance
Datagrafikk

**Datagrafikk** er bilder framstilt eller vist på en datamaskin, det vil visuell presentasjon på en skjerm eller lignende eller skrevet ut på papir eller andre materialer av en skriver. Datagrafikk omfatter en lang rekke teknikker og uttrykk der en bruker dataprogrammer til å framstille syntetisk skapte bilder og til å integrere eller endre visuell informasjon fra den virkelige verden.

Første hovedoppgave innen datagrafikk var utviklingen av Sketchpad i 1962 av Ivan Sutherland.

Datagrafikk kan deles inn i forskjellige deler. Sanntidsrendring i 3D (som i spill), dataanimasjon, videoopptak, videorendring, redigere spesialeffekter, bilderedigering og modellering (ofte brukt ved ingeniørarbeid og medisinske hensikter). Utvikling innen datagrafikk var først motivert av akademiske hensikter med statlig støtte. Men på grunn av databaserte animasjoner og grafiske effekter innen fjernsyn og film gav mer livlige effekter enn tradisjonelle spesialeffekter og animasjonsmetoder ble det kommersielle markedet mer interessert i fagfeltet.

Datagenererte bilder blir også brukt i ulike sammenhenger innen billedkunst, i alt fra utskrifter av grafikk til for eksempel bruk av fraktaler, grafiske figurer med periodisk gjentagende mønstre.

## Eksterne lenker
*
Brazos County

**Brazos County** er et fylke i den amerikanske delstaten Texas. Det ligger i de østlige delene av staten og det grenser mot Madison County i nordøst, Grimes County i øst, Washington County i sør, Burleson County i sørvest og mot Robertson County i nordvest.

Brazos Countys totale areal er 1&nbsp;517 km² hvorav 12 km² er vann. I 2000 hadde fylket 152&nbsp;415 innbyggere og administrasjonssenteret ligger i byen Bryan. En annen by som ligger sør for Bryan er College Station der Texas A&M University holder til. Fylket har fått sitt navn etter elven Brazos River. 
## Eksterne lenker
*
Tove Myhre

**Tove Myhre** (født 1964) er en norsk journalist, filmkritiker og forfatter. Hun arbeider som kulturjournalist i avisa *[[Nordlys (avis)|Nordlys]]*.  

Myhre skriver på nynorsk; og ble i 2005 tildelt Blixprisen for debuten med diktsamlingen *Strupesong*.

## Bibliografi
* *Strupesong* &ndash; diktsamling (2004)
* *Tivolireise* &ndash; roman (2008)
;I antologier 
* *Tromsø : en kjærlighetserklæring i bilder og ord* &ndash;  (2003)
* *Alibi* &ndash; diktantologi (2004)
* *Tinden : portretter* &ndash;  (2006)
* *Noen som er inni noe* &ndash; nordnorsk antologi (2012)
* *Fleire dikt om kjærleik* &ndash; antologi (2019)

## Referanser
Flatey

:*For den norske øya med samme navn, se [[Flatøy]].*

**Flatey** er den nest største øya i Breidafjord (Breiðafjörður) i nordvestlige Island. Breidafjord har foruten Flatey også rundt førti andre mindre øyer. Antagelig ble Flatey dannet i løpet av siste istid av en stor bre. Flatey er to km lang og en km bred. Øya er bortimot fullstendig flat, derav navnet.

Øya er delvis bebodd i løpet av året, og da kun om sommeren og i løpet av vinteren er de fleste husene tomme hvor kun fem fastboende blir på øya. Til tross for det lave antallet var Flatey et av de viktigste kulturelle sentrene å Island med et kloster som ble grunnlagt i 1172 på det høyeste punktet på øya, ikke langt fra det ny klosteret. I løpet av 1800-tallet var øya en kulturell og kunstneriske referanse på Island og opplevd stor innflytning. 

I 1926 ble det også bygget en kirke. Kirkens interiør er malt med scener fra Flateys liv av den katalanske maleren Baltasar på 1960-tallet, i bytte for gratis kost og losji da han besøkte øya. I dag har kirken den kuriøse ære av å være både det eldste og det minste biblioteket på Island, etablert i 1864. Dette svært beskjedne biblioteket var en gang hjemmet til Flateyboka, det største og beste boka i Island på midten av 1600-tallet. Etter noen avslag ble eieren av boka, som bodde på Flatey, endelig overtalt til å gi bort boka til den danske kongen Fredrik III i 1662. Heldigvis ble boken returnert tilbake til Island i 1971 sammen med en mengde andre islandske oldtidsmanuskripter.

Flatey er kun en eneste veg som leder opp til den såkalte «gamlebyen» som består av noe restaurerte hus og en havn. I havnen blir øyas sauer fraktet over til fastlandet ved slaktingen. Foruten sauer består det mest av Flateys dyreliv av fugler, spesielt lundefugler. Omtrent halvparten av Islands 37 fuglearter finnes på øyene i Breidafjord. Flatey er derfor et utmerket sted for fugletitting.

## Eksterne lenker
* 
* Informasjon om Flatey - islandsk
Milam County

**Milam County** er et fylke i den amerikanske delstaten Texas. Det ligger i de østlige delene av staten. Det grenser mot Falls County i nord, Robertson County i nordøst, Burleson County i sørøst, Lee County i sør, Williamson County i sørvest og mot Bell County i nordvest.

Milam Countys totale areal er 2 646 km² hvorav 13 km² er vann. I 2000 hadde fylket 24 238 innbyggere og administrasjonssenteret ligger i byen Cameron. Fylket har fått sitt navn etter nybyggeren og soldaten Benjamin Rush Milam.

Fylket regnes til regionen Central Texas.

## Byer
*Buckholts
*Cameron
*Milano
*Rockdale
*Thorndale

## Eksterne lenker
*
Williamson County (Texas)

**Williamson County** er et fylke i den amerikanske delstaten Texas. Det ligger i de østlige delene av staten. Det grenser mot Bell County i nord, Milam County i nordvest, Lee County i øst, Bastrop County i sørøst, Travis County i sør og mot Burnet County i vest.

Williamson Countys totale areal er 2 939 km² hvorav 31 km² er vann. I 2000 hadde fylket 249 964 innbyggere og administrasjonssenteret ligger i byen Georgetown. Fylket har fått sitt navn etter Robert McAlpin Williamson.

Fylket regnes til regionen Central Texas.

## Byer
*Austin (delvis)
*Cedar Park
*Florence
*Georgetown
*Granger
*Hutto
*Jarrell
*Jollyville
*Leander
*Liberty Hill
*Round Rock
*Taylor
*Thorndale (delvis)
*Thrall
*Waterloo
*Weir
## Eksterne lenker
*
Burleson County

**Burleson County** er et fylke i den amerikanske delstaten Texas. Det ligger i de sentrale delene av staten og det grenser mot Robertson County i nord, Brazos County i nordvest, Washington County i sørøst, Lee County i sørvest og mot Milam County i nordvest.

Burleson Countys totale areal er 1&nbsp;755 km² hvorav 32 km² er vann. I 2000 hadde fylket 16&nbsp;470 innbyggere og administrasjonssenteret ligger i byen Caldwell. Fylket har fått sitt navn etter general Edward Burleson.

Fylket regnes ofte til regionen Central Texas, da til denne regionens ytre belte av counties.

## Eksterne lenker
*
Lee County (Florida)

**Lee County** er et fylke i den amerikanske delstaten Florida. Det ligger i de sørlige delene av staten ved Mexicogulfen og det grenser mot Charlotte County i nord, Glades County i nordøst, Collier County i sørøst og mot Hendry County i øst.

Lee Countys totale areal er 3&nbsp;139 km² hvorav 1&nbsp;057 km² er vann. I 2000 hadde fylket 440&nbsp;888 innbyggere (estimert til 544&nbsp;758 i 2005). Administrasjonssenteret ligger i byen Fort Myers, og fylkets største by er Cape Coral.

Fylket ble grunnlagt i 1887 av land fra fylkene Collier og Hendry County. Det er oppkalt etter Robert E. Lee, som var general i Amerikas konfødererte stater under den amerikanske borgerkrigen.

I august 2004 ble fylket hardt rammet av orkanen Charley.
## Eksterne lenker
*
Limestone County (Texas)

**Limestone County** er et fylke i den amerikanske delstaten Texas. Det ligger i de østlige delene av staten. Det grenser mot Navarro County i nord, Freestone County i nordøst, Leon County i sørøst, Robertson County i sør, Falls County i sørvest, McLennan County i vest og mot Hill County i nordvest.

Limestone Countys totale areal er 2 417 km² hvorav 63 km² er vann. I 2000 hadde fylket 22&nbsp;051 innbyggere og administrasjonssenteret ligger i byen Groesbeck. 

Fylket regnes ofte til regionen Central Texas, da til denne regionens ytre belte av *counties*.

## Byer
*Coolidge
*Groesbeck
*Kosse
*Mart
*Mexia
*Tehuacana
*Thornton

## Eksterne lenker
*
Ungdomsteatret på Tangen

**Ungdomsteatret på Tangen** var en teatergruppe for ungdom i Hedmark. Teateret ble startet og drevet av Anne-Gry og Torleif Kippersund, senere av deres sønn, skuespilleren Anders Kippersund - fra Turnekompaniet. Ungdomsteatret har hatt betydning for flere generasjoner av ungdommer på Hamar og i hedmarksbygdene. 

Ungdomsteatret hadde ukentlige samlinger, der høytlesing av klassiske verk, teaterøving og scenisk trening sto på dagsordenen. Om sommeren ble nåværende og tidligere medlemmer av Ungdomsteatret samlet til litterært og scenisk arbeid på årets sommerleir. Leirene ble avsluttet med utendørs visninger av sommerens arbeid. Forestillingene ble gjerne vist på Tangen Samfunnshus, men også på scener og skoler i Hamar, Stange og Romedal.

I 2006 spilte Ungdomsteatret sin siste forestilling. Skuespilleren Inga Live Kippersund, også fra Turnekompaniet, fortsetter imidlertid å drive Tangen Barneteater, som har fremført eventyrspill, såvel som Shakespeares *Midtsommernattsdrøm*.

## Ungdomsteatrets oppsetninger

## Referanser
Falls County

**Falls County** er et fylke i den amerikanske delstaten Texas. Det ligger i de sentrale delene av staten og det grenser mot Limestone County i nordøst, Robertson County i sørøst, Milam County i sør, Bell County i sørvest og mot McLennan County i nordvest.

Falls Countys totale areal er 2&nbsp;004 km² hvorav 12 km² er vann. I 2000 hadde fylket 18&nbsp;576 innbyggere og administrasjonssenteret ligger i byen Marlin. Fylket har fått sitt navn etter fossene i elven Brazos River.

Fylket regnes til regionen Central Texas.

## Byer
*Bruceville-Eddy
*Golinda
*Lott
*Marlin
*Rosebud

## Referanser


## Eksterne lenker
*